**Zmluva o dielo na dodávku softvéru**

uzatvorená v zmysle § 536 a nasl. Zákona č 513/1991 Zb. Obchodného zákonníka v znení neskorších predpisov, § 65 a nasl. zákona č. 185/2015 Z. z. Autorského zákona a podľa zákona č. 343/2015 Z. z. o verejnom zaobstarávaní a o zmene a doplnení niektorých predpisov (ďalej len „zákon o verejnom obstarávaní“)

ďalej len "Zmluva"

**Článok I. - Zmluvné strany**

**1. Objednávateľ: Univerzita Komenského v Bratislave**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99 Bratislava 1

 IČO: 00 397 865

 DIČ: 2020845332

 IČ DPH: SK2020845332

 Štatutárny orgán:  prof. JUDr. Marek Števček, PhD., rektor

 **Lekárska fakulta UK**

 sídlo: Špitálska 24, 813 72 Bratislava

 zastúpená:  prof. MUDr. Juraj Šteňo, DrSc., dekan LF UK

 IBAN:

 Osoba oprávnená konať vo veciach technických:

 Kontaktná osoba: RNDr. Peter Musil, PhD., vedúci projektového centra
 LF UK

 E-mail: peter.musil@fmed.uniba.sk

 *alt.*

**Objednávateľ:** **Medizinische Universität Wien**

Sídlo:                                Spitalgasse 23, 1090 Wien

DIČ:                                  ATU57469858

Štatutárny orgán:              Prof. Dr. Michael Jantsch

IBAN:

          Osoba oprávnená konať vo veciach technických:

            Kontaktná osoba:                         Harald Platzer.

 Email: harald.platzer@meduniwien.ac.at

 **(**ďalej len **„Objednávateľ)**

**2. Poskytovateľ:**  */doplní uchádzač/*Sídlo:

Korešpondenčná adresa:

 IČO:

 DIČ:

 IČ DPH:

 Zapísaný v obchodnom registri:

 Bankové spojenie:

 IBAN:

 Zastúpený:

 Osoby oprávnené konať vo veciach:

1. zmluvných:
2. vecných:

 Tel.:

 E-mail: */doplní uchádzač/*

 **(ďalej len „Poskytovateľ)**

**Článok II.**

**Úvodné ustanovenia**

1. Objednávateľ na plnenie svojich úloh potrebuje zabezpečiť dodanie a implementáciu softvéru na vzdelávanie pre podporu štúdia anatómie ľudského tela – Human Anatomy VR 2021 (ďalej len „softvér“), prostredníctvom ktorého bude realizovaná virtuálna výučba anatómie.
2. Podkladom pre uzavretie tejto Zmluvy je výsledok verejného obstarávania nadlimitnej zákazky na dodanie tovaru a poskytovanie služieb pre predmet zákazky **„Virtuálna anatómia Interreg SK-AT“, časť 2 „Softvér pre výučbu virtuálnej anatómie**” uskutočneného v súlade so zákonom o verejnom obstarávaní, v ktorej Poskytovateľ podal svoju ponuku.
	1. Poskytovateľ berie na vedomie, že predmet zmluvy je súčasť projektu **„Integrovaná cezhraničná lekárska výučba virtuálnej a tradičnej anatómie“,** kód ITMS **NFP305010Z666**.

**Článok III.**

 **Predmet Zmluvy**

* 1. Predmetom plnenia tejto Zmluvy je dodanie softvéru podľa opisu a špecifikácie v Prílohe č.1 tejto Zmluvy, jeho inštalácia a konfigurácia u Objednávateľa, uskutočnenie školenia k používaniu u Objednávateľa, dodanie príslušnej dokumentácie v slovenskom alebo českom jazyku a poskytnutie technickej podpory a aktualizácie na obdobie jedného (1) roka.
	2. Poskytovateľ sa zaväzuje riadne a včas dodať a zabezpečiť predmet Zmluvy, ktorý pozostáva najmä, ale nie úplne, z nasledovných častí:
* dodanie softvéru, prístupových kódov, poskytnutie licencie k používaniu softvéru na miesto určenia,
* komplexná implementácia softvéru do koncových zariadení,
* školenie k obsluhe – výber z troch možných termínov,
* udelenie nevýhradnej licencie Objednávateľovi,
* poskytnutie upgradov/aktualizácií na dodaný softvér na dobu jedného (1) roka,
* poskytnutie technickej podpory na dobu jedného (1) roka,
* záväzok Poskytovateľa dodať predmet zmluvy do ostrej prevádzky za tridsať (30) dní od potvrdenia Objednávateľa, že má k dispozícii HW vybavenie.
	1. V rámci technickej podpory sa Poskytovateľ zaväzuje k poskytnutiu podpory v rozsahu:
	2. Riešenie závažných technických problémov(t.j. problémov, kedy softvér nie je možné používať) s reakciou vybavenia do dvadsaťštyri (24) hodín od nahlásenia, v prípade možnosti online riešenia a štyridsaťosem (48) hodín od nahlásenia v prípade nutnosti osobnej prítomnosti u Objednávateľa
1. prioritné riešenie online, v prípade nemožnosti osobná prítomnosť na mieste určenia,
2. softvérová aktualizácia hardvéru v rozsahu zabezpečenia vyvolanej/nutnej výmeny hardvéru.
	1. Podporou sa rozumie:
3. dodávky nových verzií (priebežne downloadom/stiahnutím zo servera alebo na médiách (napr. DVD)). Na používanie nových verzií sa vzťahujú licenčné podmienky stanované pri dodaní základných verzií,
4. technická podpora poskytovaná telefonicky, e-mailom, alebo iným vhodným spôsobom
5. správa licencií cez webové rozhranie.
	1. Rozsah ani počet konzultácií v rámci technickej podpory nie je obmedzený.
	2. Technická podpora softvéru bude poskytovaná počas dvanásť (12) mesiacov od prevzatia.
	3. Kontaktné údaje technickej podpory: tel. číslo: .................................. */doplní uchádzač/*

 e-mail: *..................................../doplní uchádzač/*

**Článok IV.**

**Autorské práva a poskytnutie licencií k používaniu**

* 1. Vzhľadom k tomu, že súčasťou softvéru podľa tejto zmluvy je aj plnenie, ktoré môže napĺňať znaky autorského diela v zmysle Autorského zákona, je k týmto súčastiam softvéru poskytovaná licencia za podmienok dohodnutých ďalej v tomto článku Zmluvy.
	2. Poskytovateľ prehlasuje, že má vysporiadané všetky majetkové autorské práva, že má právo uzatvoriť túto Zmluvu a vykonávať majetkové práva autorov v rozsahu vymedzenom v tejto Zmluve a je oprávnený poskytnúť licenciu podľa článkov 2 a 3 tejto Zmluvy. V prípade, že sa toto prehlásenie ukáže v budúcnosti nepravdivým, Objednávateľ má právo na náhradu škody, ktorá by mu takýmto nepravdivým vyhlásením bola spôsobená.
	3. Poskytovateľ udeľuje Objednávateľovi nevýhradnú licenciu v neobmedzenom rozsahu na použite softvéru.
	4. Poskytovateľ touto Zmluvou udeľuje Objednávateľovi súhlas na použitie softvéru všetkými teraz známymi spôsobmi, a to najmä (ale nie výlučne) poskytnutím používateľských prístupov zamestnancom a študentom Objednávateľa. .
	5. Súhlas na použitie softvéru udelený Poskytovateľom sa nevzťahuje na nasledovné spôsoby používania softvéru, medzi ktoré patria, ak nie je v zmluve uvedené inak: inštalácia alebo použitie mimo územia Slovenskej republiky; používanie v prospech tretej strany (odlišné od oprávneného Objednávateľa), a to za protiplnenie; používanie pre poskytovanie aplikačných alebo dátových služieb, outsourcing, zdieľanie času, správu dátových alebo informačných technológií, alebo iné podobné služby; používanie na spracovanie dát tretej strany (odlišné od oprávneného Objednávateľa); umožnenie inej strane (odlišné od oprávneného Objednávateľa) použitie, editovanie zmien alebo iného prístupu k softvéru alebo vykonávania programovania v ľubovoľnej forme so softvérom.
	6. Udelenie licencie nemožno zo strany Poskytovateľa vypovedať iba v prípade, ak Objednávateľ riadne a včas neuhradil faktúru v zmysle čl. V. tejto Zmluvy. Licencia na používanie softvéru Objednávateľom trvá aj po skončení účinnosti tejto Zmluvy, ak sa nedohodnú zmluvné strany výslovne inak.
	7. Objednávateľ má právo poskytovať licencie a používateľské prístupy k softvéru podľa svojho uváženia, avšak iba pre potreby zamestnancov a študentov Objednávateľa a na účely výuky a vzdelávania.
	8. Objednávateľ sa zaväzuje, že sám nebude používať softvér na iný účel ako bolo stanovené v rámci verejného obstarávania resp. ako je stanovené v tejto Zmluve. Poskytovateľ udeľuje nadobúdateľovi licenciu na použitie diela v rozsahu vymedzenom v tejto Zmluve pričom náklady na poskytnutie tejto licencie sú započítané v cene podľa Článku V.)

**Článok V.**

**Cena a platobné podmienky**

* 1. Cena za realizáciu predmetu Zmluvy je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov.
	2. Spôsob vytvorenia ceny (cenové pravidlá) je v súlade s § 2 zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
	3. Zmluvná cena za predmet zmluvy je cenou konečnou v súlade s § 3 citovaného zákona o cenách, t. j. nebude sa navyšovať o ďalšie náklady.
	4. Súčasťou zmluvy je cenová ponuka Poskytovateľa uvedená v súťažnej ponuke, ktorá tvorí neoddeliteľnú prílohu č. 2 tejto Zmluvy.
	5. Zmluvné strany dohodli, že za predmet Zmluvy Objednávateľ zaplatí Poskytovateľovi dohodnutú cenu:

 Cena: EUR bez DPH */doplní uchádzač/*

 EUR 20% DPH

 Celková cena: EUR s DPH

 Slovom:............................................................................. */doplní uchádzač/*

* 1. Na realizáciu predmetu zmluvy Objednávateľ neposkytne preddavky.
	2. Cena za predmet zmluvy je maximálna a musí pokrývať všetky náklady Poskytovateľa nevyhnutné pre riadne splnenie predmetu zákazky. Akékoľvek dodatky k zmluve navyšujúce cenu predmetu zákazky s výnimkou možností podľa zmluvy alebo zákona o verejnom obstarávaní sú vylúčené.
	3. V prípade zákonnej úpravy DPH bude možné upraviť cenu písomným dodatkom
	k zmluve.
	4. Vlastná platba sa bude realizovať formou bezhotovostného platobného styku v eurách.
	5. Faktúra musí obsahovať náležitosti daňového dokladu v zmysle zákonnej úpravy. Ak faktúra neobsahuje predpísané náležitosti, Objednávateľ je oprávnený faktúru vrátiť, pričom doručením faktúry s vyššie uvedenými náležitosťami začína plynúť nová lehota splatnosti. Prílohou k faktúre je protokol o odovzdaní do ostrej prevádzky podpísaný obidvoma zmluvnými stranami s uvedením termínov, v ktorých prebehlo dodanie predmetu zmluvy.
	6. Lehota splatnosti faktúry je 60 dní od jej doručenia doporučenou listovou zásielkou Objednávateľovi bez nedostatkov.

**Článok VI.**

**Miesto a čas plnenia**

* 1. Miestom dodania a implementácie softvéru je:

Univerzita Komenského v Bratislave, Lekárska fakulta, Špitálska 24, 813 72 Bratislava

*alt.*

Medizinische Universität Wien, Zentrum für Anatomie und Zellbiologie Abteilung für Anatomie, Währingerstraße 131090 Wien, Austria

* 1. Poskytovateľ sa zaväzuje dodať a implementovať softvér (Technická špecifikácia v Prílohe č. 1) do tridsať (30) dní od potvrdenia Objednávateľa, že má k dispozícii HW vybavenie, a to e-mailom alebo poštou. Dlhšia lehota dodania softvéru je prípustná iba po vzájomnej dohode zmluvných strán.
	2. V prípade omeškania dodania softvéru z dôvodu neposkytnutia nevyhnutnej súčinnosti Objednávateľom sa predĺži lehota na dodanie a implementáciu softvéru o čas omeškania Objednávateľa s poskytnutím nevyhnutnej súčinnosti.
	3. Predmet plnenia zmluvy sa považuje za dodaný po podpísaní preberacieho protokolu a dodacieho listu.
	4. Poskytovateľ poskytuje Objednávateľovi licenciu na používanie softvéru okamihom jeho inštalovania na HW zariadenia Objednávateľa.

**Článok VII.**

**Miesto dodania a preberania predmetu Zmluvy**

* 1. Miestom dodania predmetu zákazky je

**Univerzita Komenského v Bratislave, Lekárska fakulta, Špitálska 24, 813 72 Bratislava**

Kontaktná osoba: RNDr. Peter Musil PhD., peter.musil@fmed.uniba.sk, tel. +421 290119397

*alt.*

**Medizinische Universität Wien, Zentrum für Anatomie und Zellbiologie Abteilung für Anatomie, Währingerstraße 131090 Wien, Austria**

Kontaktná osoba: Dr.rer.nat Mesküre Capan Melser, meskuere.capanmelser@meduniwien.ac.a tel. 01-40160-37511

* 1. Záväzok bude splnený prevzatím predmetu plnenia Objednávateľom, o čom bude medzi Poskytovateľom a Objednávateľom vypracovaný písomný preberací protokol predložený Poskytovateľom.
	2. Písomný preberací protokol je vyhotovený v slovenskom jazyku a obsahuje najmä názov, sídlo a identifikačné číslo Objednávateľa, obchodné meno, sídlo a identifikačné číslo Poskytovateľa, vyhlásenie Poskytovateľa o tom, že riadne odovzdal a nainštaloval softvér na HW zariadenia Objednávateľa, vyhlásenie Objednávateľa o tom, že softvér riadne prebral od Poskytovateľa, miesto a dátum podpisu preberacieho protokolu, meno, priezvisko a podpis osoby oprávnenej konať v mene Poskytovateľa. Osobou oprávnenou podpisovať za Objednávateľa preberací protokol je zodpovedný riešiteľ projektu. Súčasťou preberacieho protokolu je aj produktový popis dodaného softvéru .
	3. Dopravu predmetu zmluvy na miesto určené Objednávateľom zabezpečuje Poskytovateľ na vlastné náklady tak, aby bola zabezpečená dostatočná ochrana pred jeho poškodením a znehodnotením.

**Článok VIII.**

**Spôsob plnenia Zmluvy**

* 1. Poskytovateľ sa zaväzuje:
* dodať predmet Zmluvy do tridsať (30) dní od potvrdenia, že Objednávateľ ma k dispozícii HW vybavenie,
* dodať Objednávateľovi dokumentáciu k štandardným funkcionalitám softvéru.
	1. Poskytovateľ softvér nainštaluje a vykoná príslušné nastavenia, odovzdá prístupové kódy k softvéru, nainštalovaný a funkčný softvér - podpísaný bude Protokol o odovzdaní softvéru do ostrej prevádzky.
	2. Odovzdanie prístupových kódov umožňujúcich používanie softvéru je súčasťou protokolárneho odovzdávania a preberania softvéru.
	3. V prípade, ak Poskytovateľ nesplní záväzok dodať a implementovať softvér ani po uplynutí 30 (tridsiatich) dní od výzvy Objednávateľa podľa čl. 3.2 resp 6.2 resp. 8.1 tejto Zmluvy, alebo ak Poskytovateľ nedodá v lehotách stanovených na základe tejto Zmluvy ktorékoľvek z plnení týkajúce sa odovzdania dokumentácie, prístupových kódov, podľa Článku III tejto Zmluvy, považuje sa to za podstatné porušenie tejto Zmluvy.
	4. Zmluvné strany týmto prehlasujú, že všetky neverejné informácie, ktoré od seba navzájom získajú budú použité výhradne pre potreby plnenia tejto zmluvy a považujú sa za dôverné v zmysle § 17 Obchodného zákonníka. Zmluvné strany sú povinné dodržovať pred treťou stranou mlčanlivosť o všetkých skutočnostiach a informáciách, ktoré nadobudli v súvislosti s predmetom plnenia tejto zmluvy v priebehu platnosti tejto zmluvy ako aj po skončení jej platnosti. Tieto informácie nebudú poskytnuté v žiadnej forme tretím stranám, pokiaľ nedôjde k písomnej dohode, ktorá by zaobchádzanie s týmito informáciami upravila iným spôsobom.
	5. Zmluvné strany sa zaväzujú považovať za dôverné v zmysle § 17 Obchodného zákonníka tiež všetky neverejné informácie získané ústnym podaním a zachovávať mlčanlivosť o týchto informáciách aj po ukončení zmluvného vzťahu.

**Článok IX.**

**Záruka a záručná doba**

* 1. Poskytovateľ poskytuje na softvér záruku počas trvania záručnej doby od riadneho odovzdania a prevzatia softvéru až do uplynutia 24 mesiacov od riadneho odovzdania a prevzatia softvéru, čo bude potvrdené podpisom Protokolu o odovzdaní oboma Zmluvnými stranami. Počas záručnej doby Poskytovateľ zodpovedá za funkcionality a funkčnosť softvéru, ktorý musí byť v súlade so Zmluvou a jej príslušnými prílohami. Poskytovateľ zaručuje, že v záručnej dobe bude softvér spôsobilý na použitie na účel zodpovedajúci jeho určeniu.
	2. Poskytovateľ zaručuje, že odovzdaný softvér nemá právne vady, predovšetkým nie je zaťažený právami tretích osôb z priemyselného alebo iného duševného vlastníctva. Poskytovateľ sa zaväzuje nahradiť Objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením Poskytovateľa podľa tejto Zmluvy.
	3. Objednávateľ je povinný oznámiť Poskytovateľovi vady podľa tohto článku kedykoľvek do uplynutia záručnej doby podľa bodu 9.1 Zmluvy, a to bez ohľadu na to, kedy sa Objednávateľ o nich dozvedel alebo mohol dozvedieť, a bez ohľadu na to, či ide o vady skryté alebo zjavné. Objednávateľ je oprávnený požadovať od Poskytovateľa bezplatné odstránenie vady softvéru, na ktoré sa vzťahuje záruka podľa tejto Zmluvy.
	4. Zmluvné strany sa zaväzujú potvrdiť odstránenie vady v zápisnici o odstránení vady podpísanej oboma Zmluvnými stranami, v ktorej uvedú aj predmet vady, spôsob a čas jej odstránenia.

**Článok X.**

**Zodpovednosť za škodu**

* 1. Každá zo zmluvných strán nesie zodpovednosť za spôsobenú škodu porušením všeobecne platných a účinných právnych predpisov Slovenskej republiky a tejto Zmluvy.
	2. Poskytovateľ zodpovedá za škodu spôsobenú Objednávateľovi jeho zamestnancami alebo subdodávateľmi, pričom ustanovenia Zákonníka práce o zodpovednosti zamestnancov za škodu ako i ustanovenia Obchodného zákonníka o náhrade škody aplikovateľné na škodu spôsobenú subdodávateľmi tým nie sú dotknuté.
	3. Obe zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd.
	4. Poskytovateľ je povinný postupovať pri plnení pokynov a zadaní zo strany Objednávateľa s odbornou starostlivosťou a na nevhodnosť pokynov Objednávateľa upozorniť. Ak Objednávateľa na nevhodnosť pokynov neupozorní, nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti. Poskytovateľ nezodpovedá ani za škodu, ktorá vznikla v dôsledku vadného zadania zo strany Objednávateľa, ak Poskytovateľ bezodkladne upozornil Objednávateľa na vadnosť tohto zadania a Objednávateľ na tomto zadaní naďalej písomne trval.
	5. Ak nevhodné pokyny alebo podklady dané Objednávateľom prekážajú v riadnom plnení povinností Poskytovateľa podľa tejto zmluvy, je Poskytovateľ povinný ich plnenie v nevyhnutnom rozsahu prerušiť do doby výmeny nevhodných podkladov alebo zmeny pokynov Objednávateľa alebo písomného oznámenia, že Objednávateľ trvá na poskytnutí plnení podľa tejto Zmluvy s použitím podkladov a pokynov daných mu Objednávateľom. O dobu, po ktorú bolo potrebné plnenie povinností Poskytovateľa podľa tejto zmluvy prerušiť, sa predlžuje lehota určená na ich splnenie. Poskytovateľ má takisto nárok na úhradu nákladov spojených s prerušením plnenia jeho povinností podľa tejto zmluvy za podmienok uvedených v tomto bode alebo s použitím nevhodných podkladov Objednávateľa do doby, keď sa ich nevhodnosť mohla zistiť.
	6. Zmluvné strany sa zaväzujú upozorniť písomne druhú zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto zmluvy. Zmluvné strany sa zaväzujú k vyvinutiu maximálneho úsilia na odvrátenie a prekonanie okolností vylučujúcich zodpovednosť.
	7. Poskytovateľ je oprávnený zabezpečiť plnenie tejto Zmluvy alebo jej častí prostredníctvom subdodávateľov v súlade s podmienkami verejného obstarávania a touto Zmluvou. Poskytovateľ zodpovedá za každé plnenie takéhoto subdodávateľa v rozsahu, ako keby plnenie poskytoval sám.
	8. V prípade okolností vyššej moci, ktorou sa rozumie prekážka, ktorá nastala nezávisle od vôle zmluvnej strany a bráni jej v splnení jej zmluvných povinností a zároveň nemožno rozumne predpokladať, že by povinná Zmluvná strana túto prekážku alebo jej následky odvrátila alebo prekonala, a tiež že by v čase vzniku záväzku túto prekážku predvídala, zmluvná strana, ktorá nesplní svoje povinnosti z tejto zmluvy z dôvodu okolností vyššej moci, nebude zodpovedná za žiadne dôsledky neplnenia svojich povinností, vrátane zodpovednosti za škodu, za predpokladu, že vykonala všetky rozumné opatrenia pre ich splnenie. V takýchto prípadoch nesplnenie povinností nezakladá dôvod pre odstúpenie od zmluvy alebo vznik nároku na zmluvnú pokutu. Čas pre splnenie povinnosti sa predlžuje o čas trvania akejkoľvek z okolností uvedených v tomto bode zmluvy a o čas nevyhnutný na odstránenie ich následkov.

**Článok XI.**

**Sankcie a zmluvné pokuty**

* 1. Ak bude Poskytovateľ v omeškaní s plnením povinností odovzdať Objednávateľovi softvér viac ako tridsať (30) dní od výzvy Objednávateľa podľa č. 3.2 resp. 6.2. resp. 8.1 tejto Zmluvy, Objednávateľ je oprávnený požadovať od Poskytovateľa zmluvnú pokutu vo výške 0,1% (percent) z ceny softvéru vrátane DPH, s ktorej dodaním je v omeškaní, za každý deň omeškania. Objednávateľ je oprávnený uplatňovať si voči Poskytovateľovi náhradu škody z dôvodu omeškania s plnením povinností odovzdať softvér v prípade, ak je Poskytovateľ v omeškaní viac ako tridsať (30) dní od výzvy Objednávateľa podľa č. 3.2, resp. 6.2 resp. 8.1 tejto Zmluvy.
	2. Ak bude poskytovateľ v omeškaní s plnením povinnosti odstrániť závažnú záručnú vadu softvéru (t.j. vadu, kedy softvér nie je možné používať), Objednávateľ je oprávnený požadovať od Poskytovateľa zmluvnú pokutu vo výške 100 EUR za každý deň omeškania.
	3. V prípade omeškania Objednávateľa so splnením peňažného záväzku alebo jeho časti, má Poskytovateľ právo v súlade s § 369 a Obchodného zákonníka v znení zákona
	č. 9/2013 Z. z. uplatniť si z nezaplatenej sumy úroky z omeškania vo výške 0,1% (percent) z ceny softvéru vrátene DPH za každý deň omeškania.
	4. Celková suma všetkých zmluvných pokút a úrokov z omeškania, ktoré bude Poskytovateľ alebo Objednávateľ povinný zaplatiť podľa tejto zmluvy, neprekročí 100 % z ceny predmetu zmluvy vrátane DPH.

Zaplatením zmluvnej pokuty nie je dotknutý nárok zmluvných strán na náhradu škody spôsobenú  porušením povinností, na ktorú sa vzťahuje zmluvná pokuta, ktorá prevyšuje výšku dohodnutej zmluvnej pokuty.

**Článok XII.**

**Ukončenie zmluvy**

* 1. Táto Zmluva zaniká:
1. uplynutím doby, na ktorú bola uzavretá,
2. písomnou dohodou Zmluvných strán,
3. odstúpením od Zmluvy,
4. výpoveďou zo strany Objednávateľa bez uvedenia dôvodu so 6-mesačnou výpovednou lehotou, pričom výpovedná lehota začína plynúť prvým dňom mesiaca nasledujúceho po mesiaci, v ktorom bola doručená výpoveď Poskytovateľovi.

V prípade takejto výpovede nevzniká Objednávateľovi nárok na vrátenie ani pomernej časti ceny za predmet tejto Zmluvy.

* 1. Pokiaľ bude táto Zmluva predčasne ukončená dohodou zmluvných strán, tvorí stanovenie spôsobu vysporiadania vzťahov vzniknutých na základe tejto Zmluvy podstatnú náležitosť dohody o ukončení účinnosti tejto Zmluvy.
	2. Odstúpiť od zmluvy je možné iba z dôvodov podstatného porušenia zmluvných povinností zo strany tej zmluvnej strany, ktorej to umožňuje zákon alebo táto Zmluva a výlučne z dôvodov stanovených v tejto zmluve alebo v zákone, najmä v zmysle § 19 ods. 3 zákona o verejnom obstarávaní alebo § 15 ods. 1 Zákona o registri partnerov verejného sektora, na základe písomného oznámenia, v ktorom musí zmluvná strana, ktorá odstupuje od zmluvy, presne vymedziť dôvody odstúpenia. Účinky odstúpenia sa riadia príslušnými ustanoveniami Obchodného zákonníka.
	3. Skončenie tejto Zmluvy sa nedotýka nároku na náhradu škody vzniknutej porušením tejto zmluvy, nároku na zaplatenie zmluvnej pokuty podľa ustanovení tejto Zmluvy a ďalej ustanovení tejto Zmluvy, ktoré vzhľadom na svoju povahu majú trvať aj po ukončení Zmluvy, najmä ustanovenia o povinnosti mlčanlivosti, komunikácii a riešení sporov.
	4. Odstúpením od zmluvy nie sú dotknuté práva a povinnosti zmluvných strán ohľadne plnení Poskytovateľa, ktoré boli do momentu odstúpenia Poskytovateľom riadne a včas zhotovené a odovzdané a Objednávateľom riadne prevzaté (akceptované). V prípade odstúpenia od Zmluvy si zmluvné strany ponechajú plnenia akceptované do momentu odstúpenia od zmluvy, ktoré boli vykonané v súlade s podmienkami uvedenými v tejto Zmluve a jej prílohách.

**Článok XIII.**

**Kontrola**

* 1. Vzhľadom na skutočnosť, že predmet zákazky bude financovaný z prostriedkov štrukturálnych fondov EÚ, Poskytovateľ je povinný strpieť výkon kontroly a poskytnúť súčinnosť pri výkone kontroly orgánu oprávnenému vykonávať kontrolu podľa zákona č. 528/2008 o pomoci a podpore poskytovanej z fondov Európskej únie v znení neskorších predpisov (ďalej len ako „zákon č. 528/2008“) a podľa článku 59 a nasl. nariadenia Rady (ES) 1083/2006, resp. subjektom a osobám povereným oprávnenými orgánmi podľa zákona č. 528/2008 a podľa článku 59 a nasl. nariadenia Rady (ES) 1083/2006 na výkon kontroly. Za strpenie výkonu kontroly a poskytnutie súčinnosti pri výkone kontroly neprináleží Poskytovateľovi žiadna odmena, náhrada ani iné plnenie.
	2. Zmluvné strany sú povinné strpieť výkon kontroly/auditu súvisiaceho s plnením predmetu Zmluvy kedykoľvek počas platnosti a účinnosti tejto zmluvy, ako aj počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť.

Oprávnenými osobami sú najmä:

1. Ministerstvo dopravy a výstavby Slovenskej republiky a ním poverené osoby (auditné útvary):
2. Ministerstvo školstva, vedy, výskumu a športu Slovenskej republiky a ním poverené osoby (auditné útvary);
3. Najvyšší kontrolný úrad SR, Úrad vládneho auditu, certifikačný orgán a nimi poverené osoby;
4. Orgán auditu, jeho spolupracujúce orgány a osoby poverené na výkon kontroly/auditu;
5. Splnomocnení zástupcovia Európskej Komisie a Európskeho dvora audítorov;
6. Orgán zabezpečujúci ochranu finančných záujmov EÚ;
7. Osoby prizvané orgánmi v písm. a) a f) v súlade s príslušnými právnymi predpismi SR a EÚ.

**Článok XIV**

**Využitie subdodávateľov**

* 1. Poskytovateľ je oprávnený plniť predmet zmluvy prostredníctvom subdodávateľov za nasledovných podmienok:
1. je povinný zabezpečiť a financovať všetky subdodávateľské práce a dodávky a nesie za ne záruku v plnom rozsahu. Poskytovateľ zodpovedá za odbornú starostlivosť pri výbere subdodávateľa, ako aj za výsledok činnosti vykonanej na základe zmluvy o subdodávke;
2. je povinný najneskôr v momente podpisu tejto zmluvy predložiť objednávateľovi zoznam známych subdodávateľov ako Prílohu č. 9 tejto zmluvy s uvedením a/alebo preukázaním nasledovných údajov a/alebo dokladov: (i) identifikačné údaje subdodávateľov v rozsahu obchodné meno, sídlo, IČO, osoba oprávnená konať za subdodávateľa (meno, priezvisko, adresa pobytu, dátum narodenia, tel. č., e-mail), (ii) identifikácia a percentuálny podiel plnenia, ktoré bude realizovať subdodávateľ,(iii) doklady preukazujúce splnenie podmienok podľa § 32 ods. 1 písm. e) a f) zákona o verejnom obstarávaní, (iv) záväzné vyhlásenie poskytovateľa, že navrhnutý subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov;
3. v prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa, prípadne pri zmene údajov pôvodného subdodávateľa je poskytovateľ povinný písomne informovať objednávateľa do piatich pracovných dní odo dňa uzatvorenia zmluvy so subdodávateľom o jeho nástupe na realizáciu predmetu zmluvy, resp. odo dňa, kedy došlo k zmene údajov. Subdodávateľ je oprávnený nastúpiť na realizáciu predmetu zmluvy až po súhlasnom vyjadrení objednávateľa. Objednávateľ je povinný vyjadriť svoj súhlas alebo nesúhlas s navrhovaným subdodávateľom do 3 pracovných dní odo dňa doručenia písomného oznámenia poskytovateľa.
	1. Zmluvné strany sa výslovne dohodli, že zoznam známych subdodávateľov je Prílohou č. 9 tejto zmluvy a jeho doplnenie a zmena subdodávateľov podľa tohto bodu nie je podstatná zmena zmluvných podmienok a nie je potrebné pre ňu uzatvárať samostatný dodatok k zmluve. Objednávateľ má právo odmietnuť podiel na realizácii plnenia predmetu zmluvy subdodávateľom, ak nie sú splnené podmienky uvedené vo všetkých bodoch tohto článku.

**Článok XV**

**Register partnerov verejného sektora**

* 1. V prípade, ak sa poskytovateľ zapisuje do registra partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej „Zákon o registri partnerov verejného sektora“) zaväzuje sa, že bude v registri partnerov verejného sektora zapísaný aspoň počas doby trvania tohto zmluvného vzťahu. O tejto skutočnosti podá poskytovateľ objednávateľovi dôkaz bezodkladne, najneskôr však ku dňu podpisu zmluvy s poskytovateľom. Nesplnenie tejto povinnosti podľa § 19 ods. 3 zákona o verejnom obstarávaní môže mať za následok odstúpenie od zmluvy zo strany objednávateľa z dôvodu podstatného porušenia zmluvy. Poskytovateľ sa zároveň zaväzuje zapísať sa do registra partnerov verejného sektora aj kedykoľvek počas trvania tohto zmluvného vzťahu, pokiaľ dôjde k takej zmene okolností, ktorá zápis poskytovateľa do registra partnerov verejného sektora v zmysle Zákona o registri partnerov verejného sektora vyžaduje. V tejto súvislosti:
1. poskytovateľ je povinný oznámiť objednávateľovi všetky zmeny, ktoré budú v registri partnerov verejného sektora vo vzťahu k nemu vykonané, a to do 5 (päť) kalendárnych dní, odkedy k zápisu zmeny do registra partnerov verejného sektora došlo,
2. poskytovateľ berie na vedomie, že povinnosti uvedené v tomto odseku tohto článku zmluvy sa primerane vzťahujú aj na subdodávateľov poskytovateľa a zaväzuje sa zabezpečiť, aby mali subdodávatelia splnené tieto povinnosti v zmysle Zákona o registri partnerov verejného sektora,
3. pokiaľ poskytovateľ nesplní povinnosti v zmysle ust. § 2 Zákona o registri partnerov verejného sektora, objednávateľ je oprávnený neplniť, čo mu ukladá zmluva, pričom nie je v omeškaní a toto neplnenie sa nepovažuje za porušenie zmluvy. Poskytovateľ nie je oprávnený uplatňovať si v tomto prípade voči objednávateľovi akúkoľvek náhradu škody alebo sankcie,
4. v prípade, ak sa preukáže, že poskytovateľ alebo jeho subdodávateľ porušil povinnosti uvedené v tomto odseku tohto článku zmluvy a objednávateľovi bola v tejto súvislosti zo strany príslušných orgánov uložená pokuta alebo akákoľvek iná sankcia, zaväzuje sa poskytovateľ nahradiť objednávateľovi túto pokutu a/alebo akúkoľvek inú sankciu v celom rozsahu a nahradiť objednávateľovi aj akúkoľvek inú škodu, ktorá mu v tejto súvislosti vznikne.
	1. V prípade, ak dôjde k zmene Zmluvy podľa § 18 ods. 8 zákona o verejnom obstarávaní, povinnosti vyplývajúce z odseku 1 tohto článku zmluvy sa vzťahujú aj na nového poskytovateľa.

**Článok XVI.**

**Osobitné ustanovenia**

* 1. Zmluva môže byť zmenená a doplňovaná v súlade so zákonom o verejnom obstarávaní formou číslovaného písomného dodatku, ktorý sa stane platným dňom podpisu obidvoma zmluvnými stranami a účinným dňom nasledujúcim po dni zverejnenia v Centrálnom registri zmlúv vedenom na Úrade vlády Slovenskej republiky.
	2. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými platnými právnymi predpismi SR.

**Článok XVII.**

**Záverečné ustanovenia**

* 1. Zmluva nadobúda platnosť dňom podpisu oboma zmluvnými stranami. Zmluva nadobudne účinnosť po ukončení finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok verejného obstarávania, pričom rozhodujúci je dátum doručenia správy z kontroly prijímateľovi. Ak boli v rámci finančnej kontroly verejného obstarávania identifikované nedostatky, ktoré mali alebo mohli mať vplyv na výsledok verejného obstarávania, Zmluva nadobudne účinnosť momentom súhlasu prijímateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za verejného obstarávania.
	2. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými platnými právnymi predpismi SR.
	3. Zmluvné strany sa zaväzujú riešiť prípadné spory vyplývajúce z tejto zmluvy formou zmieru, prostredníctvom poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušného súdu.
	4. Táto Zmluva sa uzatvára na dobu určitú, a to do splnenia všetkých záväzkov z nej plynúcich.
	5. Táto Zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom na Úrade vlády Slovenskej republiky. Poskytovateľ berie na vedomie, že zmluva bude podľa zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon slobode informácií)v celom rozsahu zverejnená v centrálnom registri zmlúv.
	6. Zmluva je vyhotovená v štyroch rovnopisoch, z ktorých Objednávateľ dostane dva (2) a Poskytovateľ dostane dva (2) rovnopisy.
	7. Zmluvné strany vyhlasujú, že zmluvu uzavreli slobodne a  vážne, Zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.
	8. Neoddeliteľnou súčasťou tejto zmluvy sú nasledovné prílohy:

Príloha č. 1: Technická špecifikácia predmetu zákazky

Príloha č. 2: Cenová ponuka

Za Poskytovateľa Za Objednávateľa

V .......................... dňa V Bratislave dňa

 prof. MUDr. Juraj Šteňo, DrSc.

 dekan LF UK

 prof. JUDr. Marek Števček PhD.,

 rektor UK